SK    SK 
 
 
 EURÓPSKA  
KOMISIA   
V Bruseli 10. 3. 2015  
COM(2015) 124 final  
2013/0371 (COD)  
  
OZNÁMENIE KOMISIE EURÓPSKEMU PARLAMENTU  
 
podľa článku 294 ods. 6 Zmluvy o fungovaní Európskej únie  
 
o 
pozícii Rady k prijatiu smernice Európskeho parlamentu a Rady, ktorou sa mení 
smernica 94/62/ES, pokiaľ ide o spotrebu ľahkých plastových tašiek  
(Text s významom pre EHP)   
SK 2   SK 2013/0371 (COD)  
OZNÁMENIE KOMISIE EURÓPSKEMU PARLAMENTU  
 
podľa článku 294 ods. 6 Zmluvy o fungovaní  Európskej únie  
 
o 
pozícii Rady k prijatiu smernice Európskeho parlamentu a Rady, ktorou sa mení 
smernica 94/62/ES, pokiaľ ide o spotrebu ľahkých plastových tašiek  
(Text s významom pre EHP)  
1. KONTEXT  
Dátum predloženia návrhu Európskemu parlamentu a Rade ( dokument 
COM(2013)0761 final – 2013/0371 COD):  4. novembra 
2013  
Dátum stanoviska Európskeho hospodárskeho a sociálneho výboru:  26. februára 2014  
Dátum stanoviska Výboru regiónov:  2. apríla 2014  
Dátum stanoviska Európskeho parlamentu v prvom čítaní:  16. apríla 2014  
Dátum prijatia pozície Rady:  2. marca 2015  
2. CIEĽ  NÁVRHU  KOMISIE  
Cieľom návrhu je znížiť spotrebu ľahkých plastových tašiek, a tým znížiť odhadzovanie 
týchto tašiek a predísť tomu, aby skončili v životnom prostredí, kde sa rozkladajú na čora z 
menšie časti a nakoniec tam veľmi dlho zostávajú vo forme plastových mikročastíc, čím 
spôsobujú značné škody na faune a flóre, najmä vo vodnom prostredí.  
3. PRIPOMIENKY  K POZÍCII  RADY  
V pozícii Rady sa odráža politická dohoda, ku ktorej dospeli Európsky parlament a Rada 17. 
novembra 2014, a podporuje sa hlavný cieľ návrhu Komisie znížiť spotrebu ľahkých 
plastových tašiek; v určitých aspektoch sa však daná pozícia odchyľuje a zavádzajú sa v nej 
dodatočné prvky.  
Návrh Komisie ukladá členským štátom prijať o patrenia, pričom im ponecháva možnosť 
rozhodnúť o konkrétnych metódach vykonávania, v súlade so zásadou subsidiarity. 
Kompromis, ktorý sa dosiahol medzi Radou a Európskym parlamentom, ukladá členským 
štátom povinnosť zahrnúť do týchto opatrení ako minimáln u požiadavku buď vnútroštátny 
cieľ zníženia a/alebo povinné spoplatnenie. V prípade, že sa bude vykonávať vnútroštátny 
cieľ zníženia, je tento cieľ vopred stanovený v rámci kompromisu.  
Komisia v čase predloženia návrhu nepovažovala za vhodné navrhnúť povin né spoplatnenie 
alebo kvantifikovaný cieľ zníženia vzhľadom na problémy s dostupnosťou údajov a 
spoločnými metódami merania a aj preto, lebo sa domnievala, že členské štáty vedia sami 
najlepšie vybrať opatrenia na zníženie spotreby plastových tašiek.  
SK 3   SK Hoci Komisia považuje tieto ustanovenia za príliš normatívne, môže ich v duchu kompromisu 
akceptovať ako súčasť balíka.  
Komisia môže prijať dodatočné prvky zavedené pozíciou Rady, a to najmä:  
 Povinnosť Komisie a členských štátov aktívne podporovať verejné informačné a osvetové 
kampane, aspoň v priebehu prvého roka po dátume transpozície uvedenej smernice.  
 Možnosť členských štátov zaviesť opatrenia podľa smernice prostredníctvom dohôd 
medzi príslušnými orgánmi a príslušnými hospodárskymi odvetviami.  S touto možnosťou 
sa už počíta v článku  22 smernice o obaloch a odpadoch z obalov pre systémy zberu a 
spätného odberu a zhodnocovania.  
 Povinnosť Komisie vypracovať a prijať vo vykonávacom akte, do 12 mesiacov od 
nadobudnutia účinnosti smernice, metodiku a formát p odávania správ na výpočet ročnej 
spotreby ľahkých plastových tašiek na osobu. Komisia uznáva potrebu dostupnosti 
spoľahlivých údajov a túto povinnosť považuje v  zásade za prijateľnú, aj keď sa ňou zvýši 
administratívna záťaž pre členské štáty a hospodárske  subjekty. Vypracovanie a formálne 
prijatie vykonávacieho aktu si však môže vyžiadať viac než predpokladaných 12 
mesiacov.  
Hoci sa Komisia domnieva, že niektoré prvky idú nad rámec cieľa jej návrhu, a preto by sa 
mali riešiť v širšom kontexte, môže v rámci  kompromisu tieto dodatočné prvky zavedené 
pozíciou Rady akceptovať, a to najmä:  
 Povinnosť Komisie vypracovať a prijať vo vykonávacom akte, do 24 mesiacov od 
nadobudnutia účinnosti smernice, označenie pre biologicky rozložiteľné a v domácnosti 
kompostovate ľné tašky.  
 Povinnosť Komisie posúdiť vplyv rôznych možností zníženia spotreby veľmi ľahkých 
plastových tašiek z hľadiska životného cyklu a v prípade potreby predložiť legislatívny 
návrh do 24 mesiacov od nadobudnutia účinnosti smernice.  
 Povinnosť Komisie  preskúmať vplyv používania oxo -degradovateľných plastových tašiek 
na životné prostredie, predložiť správu Európskemu parlamentu a Rade a v prípade 
potreby predložiť legislatívny návrh týkajúci sa tejto záležitosti do 24 mesiacov od 
nadobudnutia účinnosti uvedenej smernice.  
4. ZÁVER  
Hoci Komisia vyjadruje poľutovanie nad tým, že dohoda medzi spoluzákonodarcami 
obsahuje určité prvky, ktoré sú mimo rozsahu pôsobnosti návrhu Komisie a nie sú v súlade so 
zásadami lepšej právnej regulácie, víta skutočnosť, že sa  spoluzákonodarcom podarilo 
dosiahnuť dohodu týkajúcu sa jej návrhu.  
Komisia môže v duchu kompromisu schváliť pozíciu prijatú Radou, aby mohol Európsky 
parlament prijať konečné znenie v druhom čítaní.  
Komisia sa však domnieva, že je potrebné vydať toto vyh lásenie:  
Komisia pripomína ciele uvedené vo svojom návrhu zo 4. novembra 2013 
spočívajúce v obmedzení negatívnych vplyvov spotreby plastových tašiek na životné 
prostredie znížením ich spotreby a vedúce k zníženiu úrovne znečisťovania týmito 
taškami. Komisi a víta dosiahnutie dohody týkajúcej sa jej návrhu, a pritom 
poznamenáva, že konečné znenie vzájomne odsúhlasené spoluzákonodarcami 
obsahuje určité prvky, ktoré nepatria do rozsahu pôsobnosti návrhu Komisie a nie sú 
v súlade so zásadami lepšej právnej regul ácie. Z toho by mohli pre členské štáty, 
SK 4   SK Komisiu, spotrebiteľov a hospodárske subjekty vyplynúť problémy v súvislosti s 
budúcim uplatňovaním danej smernice.  
Isté znepokojenie vyvolávajú tieto aspekty:  
 prijatie označenia pre biologicky rozložiteľné a v domá cnosti kompostovateľné 
tašky bez posúdenia vplyvov týchto postupov,  
 dodatočná administratívna záťaž pre členské štáty a hospodárske subjekty 
vrátane nových oznamovacích povinností a požiadaviek na označovanie,  
 ustanovenia, ktoré by bolo vhodnejšie vykonáva ť v kontexte nadväzných 
opatrení týkajúcich sa zelenej knihy Komisie o plastovom odpade, ako je 
správa o využívaní „oxo -degradovateľných“ plastových tašiek,  
 možnosť uplatňovať rôzne opatrenia týkajúce sa plastových tašiek v závislosti 
od ich vplyvu na živ otné prostredie alebo ich ďalších vlastností by mohla byť 
problematická vzhľadom na zásadu nediskriminácie a proporcionality, ako aj 
vzhľadom na zásady jednotného trhu,  
 možnosť v prípade absencie príslušných štatistických údajov určiť pre všetky 
členské št áty ciele spotreby na úrovni vopred stanovenej v smernici,  
 príliš krátke lehoty na vypracovanie a prijatie vykonávacích aktov v súvislosti s 
metodikou predkladania správ o spotrebe ľahkých plastových nákupných tašiek 
a označeniach biologicky rozložiteľných  plastových nákupných tašiek.